CELEX: 32017R1477
Language: fi
Date: 2017-08-11 00:00:00
Title: Komission täytäntöönpanoasetus (EU) 2017/1477, annettu 11 päivänä elokuuta 2017, tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 1051/2009 muuttamisesta

17.8.2017   
            
            
               FI
            
            
               Euroopan unionin virallinen lehti
            
            
               L 211/6
            
         KOMISSION TÄYTÄNTÖÖNPANOASETUS (EU) 2017/1477,
   annettu 11 päivänä elokuuta 2017,
   tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 1051/2009 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Komissio luokitteli asetuksella (EU) N:o 1051/2009 (2) sen liitteen taulukon ensimmäisen sarakkeen 2 kohdassa kuvatun uuden nelipyöräisen ajoneuvon CN-koodiin 8701 90 90.
            
         
               (2)
            
            
               Unionin tuomioistuin totesi asiassa C-91/15 Kawasaki (3) antamassaan tuomiossa, että asetuksen (EY) N:o 1051/2009 liitteessä oleva taulukon 2 kohta on pätemätön siltä osin kuin sillä luokitellaan kyseinen ajoneuvo neuvoston asetuksen (ETY) N:o 2658/87 (4), sellaisena kuin se on muutettuna komission asetuksella (EY) N:o 948/2009 (5), liitteessä I olevan yhdistetyn nimikkeistön alanimikkeeseen 8701 90 90 eikä mainitun yhdistetyn nimikkeistön alanimikkeisiin 8701 90 11–8701 90 39.
            
         
               (3)
            
            
               Oikeusvarmuuden vuoksi on aiheellista poistaa unionin oikeusjärjestyksestä säännökset, joita ei enää sovelleta. Pätemättömäksi todettu säännös olisi sen vuoksi poistettava, jotta vältetään mahdolliset erot tiettyjen ajoneuvojen luokittelussa tariffiin ja varmistetaan yhdistetyn nimikkeistön yhdenmukainen soveltaminen unionissa.
            
         
               (4)
            
            
               Sen vuoksi asetusta (EY) N:o 1051/2009 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EY) N:o 1051/2009 liitteessä oleva taulukon 2 kohta.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Komission asetus (EY) N:o 1051/2009, annettu 3 päivänä marraskuuta 2009, tiettyjen tavaroiden luokittelusta yhdistettyyn nimikkeistöön (EUVL L 290, 6.11.2009, s. 56).
   
      (3)  Unionin tuomioistuimen tuomio 22.9.2016, Kawasaki Motors Europe, asia C-91/15, ECLI:EU:C:2016:716.
   
      (4)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      (5)  Komission asetus (EY) N:o 948/2009, annettu 30 päivänä syyskuuta 2009, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 287, 31.10.2009, s. 1).